Document ID: 31998R0410

Uredba Sveta (ES, EURATOM) št. 410/98
z dne 16. februarja 1998
o spremembi Uredbe (ES, Euratom) št. 58/97 o strukturni statistiki podjetij
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti in zlasti člena 213 Pogodbe,
ob upoštevanju predloga Komisije [1],
ob upoštevanju mnenja Evropskega parlamenta [2],
ob upoštevanju mnenja Ekonomsko-socialnega odbora [3],
ker je z Uredbo (ES, Euratom) št. 58/97 [4] določen skupni okvir za zbiranje, izračunavanje, sporočanje in vrednotenje statističnih podatkov Skupnosti o strukturi, dejavnosti, konkurenčnosti in dosežkih podjetij v Skupnosti;
ker razvoj v denarni, ekonomski in socialni integraciji v Skupnosti zahteva razširitev prej navedenega okvira na sektor zavarovalništva;
ker je za pripravo nacionalnih in regionalnih računov po Uredbi (ES) št. 2223/96 [5] potrebna primerljiva, popolna in zanesljiva zavarovalniška statistika;
ker je zato treba spremeniti Uredbo (ES, Euratom) št. 58/97 na podlagi direktiv Sveta 92/49 EGS [6] in 92/96/EGS [7], ki dopolnjujeta notranji trg za neposredno življenjsko in neživljenjsko zavarovanje, in Direktive Sveta EGS 91/674 [8] o letnih računovodskih izkazih in konsolidiranih računovodskih izkazih zavarovalnic;
po posvetovanju z Odborom za statistični program, ustanovljenim s Sklepom 89/382/EGS, Euratom [9], in Odborom za zavarovanje, ustanovljenim z Direktivo 91/675/EGS [10],
SPREJEL NASLEDNJO UREDBO:
Člen 1
Uredba št. 58/97 (ES, Euratom) se spremeni:
1. Členu 5 se doda naslednja alinea:
"- podrobni modul za strukturno statistiko pri zavarovalništvu, opredeljen v Prilogi 5".
2. Doda se Priloga 5, kakor je določena v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. februarja 1998

Labels: 2
4
19